નિષ્ઠાનું હાસ્ય ખૂબ જોરથી ધબકવા લાગ્યું. પતિ-પત્નીએ સખ્તાઈથી એકબીજાના હાથ પકડી લીધા. દિગ્મૂઢ થઈ નાના થતા પ્લેન સામે જોઈ રહ્યા. મિનિટોમાં પ્લેન નાનકડા બિંદુ જેવું થઈ હવામાં અદ્રશય થઈ ગયું. નૈતિકનું દિમાગ શૂન્ય થઈ ગયું. સમગ્ર ઍરપોર્ટ તેને ખાલીખમ લાગ્યો, પ્લેનની દિશામાં તેની આંખો ઝીણી થઈ ગઈ. તેને લાગ્યું કે પાણીના કુંડમાંના થાંભલા પાસે બે ત્રાજવાં હતાં. એકમાં પોતે બેઠો હતો, બીજામાં ટીકી. થાંભલાની ટોચે ગોળ ફરતા મત્સ્યનું બાપ-દીકરી બંનેએ સંધાન કર્યું હતું. પોતાનું તીર જાણે કે હાથમાં રહી ગયું અને ટીકીનું તીર, મત્સ્યવેધ કરતું, સડસડાટ પ્લેનની દિશામાં…